Oh my pumpkin!

ialah single ke-66 oleh kumpulan gadis idola Jepun, AKB48, yang diterbitkan oleh syarikat rakaman EMI Music, sebuah anak syarikat Universal Music Japan. Liriknya ditulis oleh Yasushi Akimoto, manakala muziknya digubah oleh ShinQ dan Kenta Kurashima. Lagu ini dikeluarkan pada 13 Ogos 2025 dan merupakan keluaran kedua sempena ulang tahun ke-20 kumpulan tersebut. Yui Oguri berada di posisi center untuk lagu ini..

Latar belakang
Single terbaharu AKB48 yang berjudul "Oh my pumpkin!" telah dilancarkan kira-kira empat bulan setelah single mereka sebelum ini, "Masaka no Confession", diterbitkan. Single ini ditawarkan dalam tiga edisi, iaitu Edisi Terhad, Edisi Biasa, dan Edisi Kedai Rasmi. 

Frasa "my pumpkin" dalam judul lagu tersebut membawa maksud “insan yang saya kasihi”..

Pengumuman mengenai barisan 22 orang anggota terpilih di sisi-A (senbatsu) serta penentuan Yui Oguri sebagai pusat (center) lagu ini dibuat pada 31 Mei 2025, semasa acara jabat tangan memperingati pelancaran Masaka no Confession yang diadakan di Makuhari Messe (en), Tokyo. Sebagai single peringatan ulang tahun ke-20 AKB48, lagu ini turut menampilkan penyertaan empat orang bekas anggota (OG) dan tujuh orang wakil daripada kumpulan adik luar negara. Penyertaan bekas anggota dalam lagu utama merupakan yang pertama sejak single ulang tahun ke-10, Kimi wa Melody, iaitu selepas sembilan tahun lima bulan. Manakala penglibatan anggota dari kumpulan adik luar Jepun terlibat dalam sisi-A (senbatsu) pula merupakan yang pertama dalam sejarah AKB48.

Yui Oguri kembali memegang peranan sebagai pusat selepas hampir dua tahun, menjadikan ini kali ketiga beliau menerima penghormatan tersebut sejak single Idol Nanka Janakattara. Jumlah anggota senbatsu yang melebihi 16 orang merupakan yang pertama dalam tujuh rilisan terakhir, dengan kali terakhir melibatkan 22 orang anggota dalam single Jiwaru Days.

Daripada kalangan anggota aktif AKB48, Sae Arai terpilih buat pertama kali sebagai senbatsu. Wakil kumpulan adik luar negara yang pertama kali menyertai ialah Shania Gracia (JKT48), Patalee Prasertteerachai (BNK48), Christine Joyce Dela Cruz (MNL48), Gui ChuChu (AKB48 Team SH), Lin Yu-hsin (AKB48 Team TP), Pimlapas Suwannoi (CGM48) dan Foo Yi Shyan (KLP48). Sementara itu, enam orang anggota yang sebelum ini tersenarai dalam Masaka no Confession iaitu Maho Omori, Hiyuka Sakagawa, Yuki Hirata, Miyu Mizushima dan Sora Yamazaki juga Yuiri Murayama (yang telah graduasi pada Jun 2025) tidak lagi tersenarai dalam rilisan kali ini.

Selain itu, satu edisi khas digital turut diterbitkan di bawah judul "Oh my pumpkin! (AKB48 Members Ver.)". Dalam edisi ini, sebelas orang anggota aktif AKB48 menggantikan posisi yang asalnya diisi oleh bekas anggota serta wakil kumpulan adik luar negara.

Sebagai sebahagian daripada projek global, setiap kumpulan adik luar negara turut melancarkan versi lagu ini dalam bahasa masing-masing.

Lagu Oh my pumpkin! buat julung kalinya dipersembahkan secara langsung pada 19 Julai 2025 melalui rancangan televisyen terbitan rangkaian TBS berjudul ONGAKUNOHI 2025 (ja).

Runut lagu
Edisi Terhad

Anggota terlibat
Oh my pumpkin!

 Anggota tetap: Yuna Akiyama, Sae Arai, Yui Oguri, Narumi Kuranoo, Airi Sato, Erii Chiba, Mion Mukaichi, Azuki Yagi, Mizuki Yamauchi
 Anggota pelatih (Kenkyuusei): Momoka Ito, Mei Hanada
 Anggota luar negara: Shania Gracia (JKT48), Patalee Prasertteerachai (BNK48), Christine Joyce Dela Cruz (MNL48), Gui ChuChu (AKB48 Team SH), Lin Yu-hsin (AKB48 Team TP), Pimlapas Suwannoi (CGM48), Foo Yi Shyan (KLP48)
 Bekas anggota (OG): Haruna Kojima, Rino Sashihara, Minami Takahashi, Atsuko Maeda

Rujukan

Pautan luar
 Universal Music Japan 
 Edisi Terhad
 Edisi Biasa

Kategori:Lagu AKB48
Kategori:Single AKB48
Kategori:Lagu dengan lirik ditulis oleh Akimoto Yasushi